****

**Kollégiumi felvételi tájékoztató felső évfolyamos hallgatóknak**

A Kollégium Felvételi Szabályzatával összhangban a 2018/2019-as tanévre történő kollégiumi felvétel rendjét a következőkben határozzuk meg:

A kollégiumi felvételi eljárás rendjét az érvényben lévő ***„Hallgatói térítések és juttatások Szabályzata”*** határozza meg.

**A 2018/19-as tanévre kollégiumi jelentkezést a Modulo rendszeren keresztül kell megtenni. Jelentkezést a Kar nappali munkarendű, aktív jogviszonnyal rendelkező hallgatói adhatnak be.**

**Szociális helyzetfelmérő űrlap beadási időszaka 2018. 06. 01–14. 2359**

**Kollégiumi jelentkezési lap beadási időszaka 2018. 06. 01–21. 2359 (kitöltését a szociális helyzetfelmérőd csatolásával kezdd!)**

1. **lépés:** nyisd meg a Modulot [itt](https://modulo.uni-bge.hu/default/login/index)! Előfordulhat, hogy a böngésződ veszélyesnek találja az oldalt, ebben az esetben fogadtasd el vele! Belépés előtt állítsd át a tartományt „BGEEDU”-ra, majd a saját felhasználóneveddel és jelszavaddal jelentkezz be, és hagyd megnyitva az oldalt! Felhívjuk a figyelmet, hogy mindenkinek új szociális helyzetfelmérőt kell beadnia! Töltsd ki és add be (a csatolandó dokumentumok listáját a [HTJSZ](https://uni-bge.hu/documents/hallgatoi_ugyek/hallgatoi_szabalyzatok/BGF_SzMSz_III_kotet/HTJSZ_2017_06_28.pdf) 7/d. melléklet tartalmazza)! [**Szociális helyzetfelmérő kitöltési segédlet**](http://bagolyvarkoli.eu/wp-content/uploads/2018/05/Szoci%C3%A1lis-Helyzetfelm%C3%A9r%C5%91-kit%C3%B6lt%C3%A9si-seg%C3%A9dlet.pdf)
2. **lépés:** nyisd meg a Modulot, és jelentkezz be az első lépésben leírtak szerint! Ezt követően kattints a „Beadás” csempére, majd a „BGF hallgatói űrlapok”-ra, végül klikkelj a „Kollégiumi felvételi kérelem” csempére. Töltsd ki és add be az űrlapot! [**Kollégiumi felvételi kérelem kitöltési segédlet**](http://bagolyvarkoli.eu/wp-content/uploads/2018/05/Koll%C3%A9giumi-felv%C3%A9teli-k%C3%A9relem-kit%C3%B6lt%C3%A9si-seg%C3%A9dlet.pdf)

**Határidők:**

**Szociális helyzetfelmérő beadási határideje: 2018. 06. 14. 2359**

**Szociális helyzetfelmérő hiánypótlása: a felszólítás időpontjától számított 3 munkanapon belül**

**Kollégiumi felvételi kérelem beadási határideje: 2018. 06. 21. 2359**

**Kollégiumi felvételi kérelem hiánypótlása: a felszólítás időpontjától számított 3 munkanapon belül**

**Az elsőfokú döntés várható ideje: 2018. 06. 29.**

**Ennek eredményéről a jelentkezők a Modulo rendszeren keresztül kapnak határozatot, valamint a Kollégium honlapján is közzé tesszük a felvettek Neptun kódját.**

**Fellebbezés határideje: 2018. 07. 07. 2359**

**Fellebbezési döntés: 2018. 07. 13-ig**

A **szociális pontszámot** a rendelkezések szerint a DJB számolja ki az önként beadott igazolások alapján, és biztosítja azt a Kollégiumi Felvételi Bizottság számára. Az ezzel kapcsolatos kérdésekkel forduljanak hozzájuk bizalommal (pontszámításról részletesen a [HTJSZ](http://bagolyvarkoli.eu/wp-content/uploads/2017/07/HTJSZ_2017_06_29.pdf) 7/c. mellékletben olvashattok)!

**DJB-elnök: GillichTamás (Tel.: 20/50-24-111, e-mail:** **gillich.tamas.54@unibge.hu** **)**

**Kollégiumi kapcsolattartó: Katonáné István Katalin (Tel.: 06-1/469-6679, 06-1/469-6668 porta, e-mail:** **katonaneistvan.katalin@uni-bge.hu****),**

**Telefonhívásokat csak munkaidő alatt szíveskedjenek kezdeményezni!**